
Esselamu alejkum, može li ***[tefsir](https://pitajucene.com/search/tefsir/questions/ "Pretraži pitanja o tefsiru")*** 17. ajeta sure Er-Rahman :  

“Gospodara dva istoka i dva zapada-“


* 
* 
* 
* 
* 
* 
* 

 
Zašto se spominju 2 istoka i 2 zapada u Kur’anu?

Alejkumuselam


Izraz mešrik (istok) i magrib (zapad), u Kur’anu se spominju u jednini, dvojini i množini.  

Allah Uzvišeni kaže:  

„Gospodara dva istoka i dva zapada…“ (Er-Rahman, 17).  

„Gospodar nebesa i Zemlje i onoga što je između njih i Gospodar istoka (množina)!“ (Es-Saffat, 5).  

„I Ja se kunem Gospodarom istoka (množina) i zapada (množina) da ih možemo, boljim od njih zamijeniti i niko nas u tome ne može spriječiti.“ (El-Me’aridž, 40, 41).  

„On je Gospodar istoka (jednina) i zapada (jednina), nema boga osim Njega, i Njega uzmi za zaštitnika!“ (El-Muzzemmil, 9).


„Gospodara dva istoka i dva zapada…“ (Er-Rahman, 17).


Ovdje se misli na dva istoka: istok ljeta i istok zime, i dva zapada: zapad ljeta i zapad zime.


Sunce se ljeti kreće prema sjeveru, a zimi prema jugu, tako da se njegov izlazak razlikuje ljeti i zimi, a isto tako i zalazak. 


Dakle, ono ima dva mjesta sa koja izlazi: jedno ljeti i jedno zimi, te dva mjesta na kojima zalazi: jedno ljeti jedno zimi.


„I Ja se kunem Gospodarom istoka (množina) i zapada (množina)…“


Izlaz i zalaz Sunca svaki se dan ponavlja, tako da izlazak i zalazak ovog dana je drugi u odnosu na jučer, itd., i stoga se kaže u množini: istoka i zapada…


„On je Gospodar istoka (jednina) i zapada (jednina), nema boga osim Njega, i Njega uzmi za zaštitnika!“ (El-Muzzemmil, 9).


Ovdje se misli na vrstu, tako da se odnosi na svaki izlazak i svaki zalazak.


<https://islamqa.info/ar/answers/231567/%D8%AA%D9%81%D8%B3%D9%8A%D8%B1-%D9%82%D9%88%D9%84%D9%87-%D8%AA%D8%B9%D8%A7%D9%84%D9%89-%D8%B1%D8%A8-%D8%A7%D9%84%D9%85%D8%B4%D8%B1%D9%82%D9%8A%D9%86-%D9%88%D8%B1%D8%A8-%D8%A7%D9%84%D9%85%D8%BA%D8%B1%D8%A8%D9%8A%D9%86>


